Lahden kansainvälinen kirjailijakokous

Lahden kansainvälinen kirjailijakokous on järjestetty Lahden Mukkulan kaupunginosassa vuodesta 1963 alkaen ja Messilässä vuosina 2009–2013, jälleen Mukkulassa vuonna 2015 ja Lahden kansanopistolla vuodesta 2017 alkaen . Liwre (Lahti International Writers' Reunion) on kansainvälinen kirjallisuustapahtuma, johon saapuu vieraiksi nimekkäitä prosaisteja, runoilijoita, kirjallisuuskriitikkoja ja tutkijoita eri puolilta maailmaa. Se on yksi Euroopan suurimmista kirjallisuustapahtumista. Kokouksen järjestää Lahden kansainvälinen kirjailijakokous ry, jonka taustalla vaikuttavat Eino Leinon Seura, Päijät-Hämeen kesäyliopisto ja Lahden kaupunki. Tapahtuman suojelijana vuonna 2015 toimii tasavallan presidentin puoliso, runoilija Jenni Haukio. Ensimmäisen kirjailijakokouksen (1963) suojelijana oli niin ikään valtakunnan ykkösnainen, kirjailija Sylvi Kekkonen. Tapahtuman teema vaihtelee kokouksittain. Teemoina ovat viime vuosina olleet muun muassa Mikä on pyhää? (2003) Kirjoittaminen rakkauden tekona (2005) ja Kauneus ja kauheus (2007). Vuoden 2009 Toisin sanoen -otsikon kautta syvennyttiin siihen, kuinka "kirjailija sanoo toisin". Lisäteemana käsiteltiin kirjallisuuden kääntämistä. Vuonna 2011 pohdittiin kirjailijan suhdetta kielen ja kertomisen rajoihin teemalla Kirjailija ja sanoin kuvaamaton. Murtuvat muurit puhututtivat vuorostaan 16.– 18. kesäkuuta 2013. Eri puolilla maailmaa rosoinen ja väkivaltainenkin aika suodattuu kaunokirjallisuuteen. Muureja on niin kirjailijoiden sisällä kuin ulkopuolella. Vuonna 2015 teemana oli Kirjailija tasapainotaiteilijana. Lahden Sibeliustalossa järjestettiin vanhaan tapaan 15.6.2015 kansainvälinen runoilta, joka oli kaikelle kansalle ilmainen. Pääasia kuitenkin oli kirjailijoiden alustusten pohjalta käyty keskustelu Mukkulan puistossa kaikkina kolmena kokouspäivänä. Kokous sijoittui pitkään Mukkulan kartanoon ympäristöineen ja ajoittuu juhannuksen alle. Vuonna 2009 Lahden kansainvälinen kirjailijakokous siirtyi pidettäväksi Hollolan Messilän lomakeskuksessa Vesijärven toisella rannalla. Kokous järjestettiin tällöin ensi kertaa muualla kuin Mukkulan kartanohotellin alueella. Kokouksen järjestäjä perusteli paikan vaihtoa kesähotellipalveluiden puuttumisella Mukkulassa. Hollolan Messilän kartanoalue tarjosi tuolloin toiminnallisesti ja taloudellisesti parhaan vaihtoehdon vapaalle ja tiiviille vuorovaikutukselle kirjailijoiden, yleisön ja lehdistön kesken. Kokous palasi Mukkulaan kerran vuonna 2015 mutta vuodesta 2017 alkaen kokous on järjestetty Lahden kansanopistolla keskustassa. ==Kokouksien teemat vuosittain== Kokouksen järjestysnumero Teema Vuosi 1\. Kirjailija ja ennakkoluulot 1963 2\. Kirjailija ja moraali 1964 3\. Kirjoittamisen ongelmia 1966 4\. Kirjailijan valta 1968 5\. Kirjailija kasautuvien konfliktien maailmassa 1971 6\. Miksi runoja ja romaaneja? 1973 7\. Kirjallisuus ja kansallinen identiteetti 1975 8\. Kirjailijan mahdollisuudet 1977 9\. Kirjallisuuden maailmankieli 1979 10\. Kirjallisuus ja myytit 1981 11\. Tutkiva kynä 1983 12\. Onko vakavuus kriisissä? 1985 13\. Miten kirjallisuus paljastaa? 1987 14\. Kirjallisuus - arvojen karnevaali 1989 15\. Kirjallisuus ja muisti 1991 16\. Kirjailija vastaan muu maailma 1993 17\. Kirjailijan aika 1995 18\. Kirjailijan kielet ja naamiot 1997 19\. Kirjallisuuden rajat 1999 20\. Kirjallisuuden tehtävä on taistella tyhmyyttä vastaan 2001 21\. Mikä on pyhää? 2003 22\. Kirjoittaminen rakkauden tekona 2005 23\. Kauneus ja kauheus 2007 24\. Toisin sanoen 2009 25\. Kirjailija ja sanoin kuvaamaton 2011 26\. Murtuvat muurit 2013 27\. Kirjailija tasapainotaiteilijana 2015 28\. Samassa maailmassa? 2017 29\. Kirjailijan luonto 2019 30\. Rivien välissä 2020 ==Kokouksiin osallistuneita kirjailijoita== thumb|right|150px|J. M. Coetzee thumb|right|150px|Hans Magnus Enzensberger thumb|right|150px|Salman Rushdie Kirjailija Kansalaisuus Kōbō Abe Kathy Acker Gennadi Aigi Al Alvarez Majgull Axelsson Miguel Asturias Bernardo Atxaga James Baldwin Stefano Benni Alexandra Berková Malcolm Bradbury Emmanuel Carrère Gianni Celati J. M. Coetzee Jonathan Culler Sven Delblanc Mohammed Dib Assia Djebar J. L. Doctorow Per Olov Enquist Hans Magnus Enzensberger Péter Esterházy Nuruddin Farah Anne Garréta Günter Grass Michel Houellebecq Viktor Jerofejev Takeshi Kaikō David Lodge Juri Lotman Theodor Kallifatides Jaan Kaplinski Viktor Krivulin Jaan Kross Bernard-Henri Lévy Mario Vargas Llosa Andreï Makine Jan Myrdal Håkan Nesser Agneta Pleijel Alain Robbe-Grillet Salman Rushdie Claude Simon == Lähteet == * Lahden kansainvälinen kirjailijakokous * Lahden kansainvälinen kirjailijakokous - Taustaa ja historiaa vuodesta 1963 lähtien ===Viitteet=== == Aiheesta muualla == * * * * Luokka:Suomen kirjallisuustapahtumat Luokka:Lahden tapahtumat Luokka:Hollolan tapahtumat